ii st
ii st
v
Cond zij allen lieden dat end de wolf in teg heeft genomen
en bekindt genomen te hebben van joff lijsbetten weduwe jacobs
wilen blanckairt thof der selver joff lijsbetten geheten thof
te zilverberghe te kyesekem gelegen met den lande dtot
behoiren en met den beemden omtrint den hove gelegen en
met den betmde van moutbroeck Te houden te hebben en
te wynnen en te geberuycken van halfmene naistcomen eenen
tmijn van tweelf jairen langh deen na dander zonder middel
volgen Elcx jairs daenbynnen te weten de vors wynnen
lande voe en om de helicht vanden vruchten jairlicx dop wassen
en de vors beemde voer en om twintich licht gulden te x stuvs
tstuck half tons liever vrouwen liechtmisse en half te
meye te betalen der vors joff lijsbetten alle jairs den vors
tmijn duende en telken tmijne alse vervolghde schout Ende
es vorwerde dat de voirs wyn de voirs lande wel en loflic
wynnen en besayen sal Te weten den wynteraert op iiii getidege
voren de gherste en haveruele op drie getideghe voren ende
die evene op i getidege voren en t eggen alsoet behoirt
en all ten behoirliken tijde It sal de voirs joff de drie ierste
jairen vanden vors tmijne jairlicx coopen om vier licht gulden
dwelc de vors wyn dair zij dat coope halen sal Ende
alsmen tcoren picken sal dan saelt de wyn der joff laten weten
en henre halen op dat zij dair zijn wilt en henre weder
thuys vuen alst gedaen es Ende de wyn sal der joff deel
Ierst inne vuen van elcken stucke en alsmen tcoren indoen
sal dan sal de joff dair eenen zeynden om de bande te
slaen en dien sal de wynne den montcost gheven It sal
de vors joff henr helicht doen dersschen en alsmen die
derscht dan sal de wyn den derssche den montcost gheven
mair des sal de wyn hebben dat achtienste vat vanden
greyne En als een voeder gedersschen es dan saelt de
wyn vuen ter stont vuen te loeven te diest oft tarschot
It selen de vors joff en de wyn alle dooft jairlicx int
vors hof wassende deylen half en half uutgescheiden
dooft van eenen bloemairde vanden die zij kyesen sal van
twee bloemairden ald staen Welck ooft voirs de voirs
wyn ter erden leven sal op zijnen cost en also in tijds
dat tselve ooft noch die boome niet en bederven It sal